APROBACIÓN INICIAL MODIFICACIÓN CADRO DE PERSOAL 2023
ADMINISTRACIÓN LOCAL — Municipal — Pontevedra (Presupostos e cadros de persoal, 02/10/2023)

Ref.: 2023/CADROPER/000001 EXPDTE: MODIFICACIÓN CADRO DE PERSOAL 2023 TRÁMITE: Anuncio exposición pública Polo Pleno da Corporación en sesión ordinaria celebrada o día 25.09.2023 apróbase inicialmente a modificación do seu cadro de persoal, de conformidade coa proposta do Concellería da área de servizos non territorializados, na que se contén a súa motivación (sen prexuízo da que se desprenda do expediente no seu conxunto). O alcance e contido desta modificación supón a creación e supresión de diferentes prazas, amén da transformación dalgunha delas e de modificar as observacións das prazas que procedan para reflectir a realidade actual das mesmas. Especifícase o seu enlace máis adiante. De conformidade co tamén acordado, sométese a devandita modificación a información pública por un prazo de 15 días hábiles. A estes efectos publícanse anuncios de exposición pública no Boletín Oficial da Provincia e no Taboleiro electrónico. Durante este prazo os interesados poderán examinar os expedientes e presentar as reclamacións que teñan por convenientes ante o Pleno da Corporación. Así mesmo, e segundo o art. Art.7 c) d) e e) da Lei 19/2013 (en relación co 5.4 da mesma norma), de Transparencia e Bo Goberno, sinálase que o texto dos instrumentos que se aprobaron inicialmente e as súas memorias e informes, incluída a referida proposta de acordo e o acordo finalmente adoptado, poderán examinarse na sede electrónica do Concello (https://sede.pontevedra. gal/), apartado Transparencia / Información de planificación / Instrumentos de ordenación e estruturación dos recursos humanos / Cadro de persoal / Cadro de Persoal 2023. Manterase esta publicación, cando menos, en tanto dure o prazo de alegacións a efectos da súa consulta. Isto sen prexuízo da consulta íntegra do expediente de así solicitarse, na Secretaría Xeral do Pleno deste Concello (rúa Michelena, 30). O prazo de exposición e audiencia estenderase desde o día seguinte á primeira publicación ata a finalización do prazo contado desde a última. De non presentarse reclamacións en prazo, a referida modificación do Cadro de Persoal consideraranse definitivamente aprobada, entrando en vigor unha vez publicado o anuncio de aprobación definitiva co propio cadro de persoal no BOP. Non obstante, segundo o acordado polo Pleno, a entrada en vigor producirase con efectos do día da publicación da aprobación definitiva desta modificación no Boletín Oficial da Provincia sempre que esta se produza a partir do 16 de novembro de 2023 e, en caso de que se produza a publicación antes desa data, entrará en vigor o 16 de novembro de 2023. Remitiranse, así mesmo, copias á Administración do Estado e Comunidade Autónoma. Todo isto de conformidade co establecido nos artigos 90 da Lei 7/1985, de 2 de abril, de Bases do Réxime Local e 126 e 127 do RD Lexislativo 781/1986, polo que se aproba o Texto Refundido do Réxime Local; 169 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais; 20 do Real Decreto 500/1990, do 20 de abril; e a citada Lei 19/2013. O que se fai público en exercicio das funcións conferidas a esta Secretaría polo artigo 122.5. d) da Lei 7/1985, e 47 e) e 114.7 do Regulamento Orgánico Municipal. Pontevedra, sinatura dixital. O secretario xeral do Pleno